আর্সেনালের ৭ গোল! মাদ্রিদ ডার্বি জিতল রিয়াল

ওয়েব ডেস্ক: মঙ্গলবার উয়েফা চ্যাম্পিয়ন্স লিগে (UEFA Champions League) সকলের নজর ছিল মাদ্রিদ ডার্বিতে (Madrid Derby)। কিন্তু হেডলাইন কেড়ে নিল আর্সেনাল (Arsenal)। পিএসভি এইন্দোভেনকে (PSV) তাদেরই ঘরের মাঠে সাত গোল পুরল মিকেল আর্তেতার (Mikel Arteta) দল। সাত গোল করলেন ছ’জন আলাদা খেলোয়াড়। সান্তিয়াগো বার্নাবেউতে মাদ্রিদ ডার্বিতে রিয়াল জিতল ২-১ ফলে। ক্লাব ব্রুগকে ৩-১ হারিয়েছে অ্যাস্টন ভিলা। বরুসিয়া ডর্টমুন্ড এবং লিলের মধ্যে ম্যাচ ১-১ ড্র হয়েছে।

রিয়াল মাদ্রিদ (Real Madrid) বনাম অ্যাতলেটিকো মাদ্রিদ (Atletico Madrid) ম্যাচে তিনটি গোল হয়েছে এবং তিনটিই মনে রাখার মতো। প্রথমে রাইট ব্যাকের থ্রু পাস ধরে রদ্রিগো বাঁ পায়ে জাল কাঁপালেন। অ্যাতলেটিকোর হুলিয়ান আলভারেজ বক্সের মাথা থেকে দুর্দান্ত ইনসুইংয়ে সমতা ফেরান। এরপর বক্সের মধ্যে চমৎকার ড্রিবলিং এবং ফিনিশিংয়ে জয়সূচক গোল করেন রিয়ালের ব্রাহিম দিয়াজ। পরের লেগে রিয়ালকে অ্যাতলেটিকোর মাঠে খেলতে হবে।

আরও পড়ুন: বিরাট-বৈতরণীতে চেপে চ্যাম্পিয়ন্স ট্রফির ফাইনালে ভারত

Rodrygo finds the far corner ?
Alvarez with a terrific shot ?
Adeyemi on the half-volley ?
Trossard with a neat finish ?

Vote for your favourite ?@Heineken | #UCLGOTD

— UEFA Champions League (@ChampionsLeague) March 4, 2025

আর্সেনালের বড় জয়ে জোড়া গোল করেন অধিনায়ক মার্টিন ওডেগার্ড (Martin Odegaard)। অন্যান্য গোলদাতারা হলেন জুরিয়েন টিম্বার, ইথান নোয়ানেরি, মিকেল মেরিনো, লিয়ান্দ্রো ত্রোসার্ড এবং রিকার্ডো কালাফিয়োরি। পিএসভি-র হয়ে পেনাল্টি থেকে একমাত্র গোলটি করেন নোয়া লাং। পরের লেগে আর্সেনালের মাঠে ছয় গোলের ঘাটতি পূরণ পিএসভি-র পক্ষে সম্ভব নয়, ফলে তারা শেষ আটে যাচ্ছে তা নিশ্চিত।

অ্যাস্টন ভিলাও (Aston Villa) মোটামুটি কোয়ার্টার ফাইনালের টিকিট পাকা করে ফেলল। ক্লাব ব্রুগের বিরুদ্ধে গোল করেন লিয়ন বেইলি, ব্রেন্ডন মেশেলে (আত্মঘাতী) এবং মার্কো আসেনসিও (পেনাল্টি)। ভিলা পার্কে পরের লেগে ড্র করতে পারলেই কাজ হাসিল হবে উনাই এমেরির (Unai Emery) দলের।